เช็ก 7 สาเหตุทำ อ้วนลงพุง สัญญาณเตือนสู่สารพัดโรค แนะเทคนิคการเลือกกิน
เช็กพฤติกรรม ทำร้ายตัวเองทางอ้อม เสี่ยงเป็น โรคอ้วนลงพุง หลัง โควิด-19 ทำหลายคนน้ำหนักตัวเพิ่มขึ้น พร้อมแนะเทคนิคการเลือกรับประทาน เพื่อเป็นการป้องกันในช่วงการระบาดของโรคติดต่อไวรัส โควิด-19 ประชาชนหลายคนได้หยุดอยู่บ้าน และทำงานที่บ้าน เพื่อเป็นการป้องกันการแพร่ระบาดของเชื้อโรค ส่งผลให้มีคนจำนวนมากน้ำหนักขึ้น เหตุขาดการออกกำลังกายและกินบ่อย โดย นายแพทย์สมศักดิ์ อรรฆศิลป์ อธิบดีกรมการแพทย์ เปิดเผยว่า พฤติกรรมเหล่านี้จะทำให้ร่างกายมีภาวะไขมันสะสมอยู่ตามส่วนต่างๆ ของร่างกาย และยังเพิ่มความเสี่ยงทำให้เกิดโรคต่างๆ โดยเฉพาะ โรคอ้วนลงพุง ซึ่งมีการสะสมไขมันที่บริเวณช่องท้อง หากมีมากเกินไปจะทำให้เห็นพุงยื่นออกมาชัดเจน ทำให้เสียบุคลิกภาพสำหรับ โรคอ้วนลงพุง (Metabolic Syndrome) คือ กลุ่มของปัจจัยเสี่ยง ประกอบด้วย อ้วนลงพุง (ไขมันในช่องท้องมากเกินไปทำให้เห็นพุงยื่นออกมาชัดเจน) ระดับน้ำตาลในเลือดสูง ความดันโลหิตสูง และระดับไขมันในเลือดสูง ที่จะเพิ่มโอกาสเสี่ยงในการเกิดโรคเบาหวาน โรคหัวใจ และหลอดเลือดขณะที่ ไขมัน เป็นสารอาหารที่ให้พลังงานสูงและสะสมอยู่ในร่างกาย เมื่อจำเป็นร่างกายจะดึงเอาไขมันที่สะสมไว้นี้มาใช้โดยไขมันปริมาณ 1 กรัม ให้พลังงานมากถึง 9 กิโลแคลอรี ในขณะที่อาหารประเภทเนื้อสัตว์ (โปรตีน) และอาหารประเภทแป้งหรือน้ำตาล (อาหารคาร์โบไฮเดรต) 1 กรัม จะให้พลังงานเพียง 4 กิโลแคลอรีเท่านั้นสาเหตุโรคอ้วนลงพุงส่วนใหญ่เกิดจากการกินอาหารเกินความต้องการของร่างกาย ทำให้เกิดการสะสมไขมันตามส่วนต่างๆ ของร่างกาย สาเหตุยังไม่ชัดเจน แต่เชื่อว่ามีปัจจัยร่วมหลายอย่าง โดยเฉพาะที่สำคัญ คือ1. ภาวะต้านอินซูลิน เกิดจากการกินแป้งมากทำให้น้ำตาลสูง2. เกิดจากพฤติกรรมการบริโภคที่ไม่ถูกต้อง3. กรรมพันธุ์4. ภาวะโรคต่อมไร้ท่อทำงานผิดปกติ และความผิดปกติของฮอร์โมน5. ไม่ออกกำลังกาย หรือออกกำลังกายน้อย6. เบาหวาน7. ความเครียดขณะที่ โรคอ้วนลงพุง อาจส่งผลทำให้เกิดโรคแทรกซ้อน หรือโรคไม่ติดต่อเรื้อรังร้ายแรงอื่นๆ ร่วมด้วย เช่น โรคเบาหวาน โรคหลอดเลือดแดงแข็ง โรคหลอดเลือดสมอง ไตเสื่อม โรคความดันโลหิตสูง โรคหลอดเลือดหัวใจ และไขมันพอกตับวิธีตรวจวัดเส้นรอบพุง1. ให้อยู่ในท่ายืน เท้า 2 ข้างห่างกันประมาณ 10เซนติเมตร2. ใช้สายวัด วัดรอบพุงผ่านสะดือ (หน่วยเป็น เซนติเมตร)3. วัดในช่วงหายใจออก (ท้องแฟบ) ให้สายวัดแนบกับลำตัว ไม่รัดแน่นเมื่อวัดเส้นรอบพุงกันแล้ว ถ้าเกิน ส่วนสูงหารสอง แสดงว่าคุณตกอยู่ในสภาวะ อ้วนลงพุงอ้วนลงพุงวิธีการรักษาโรคอ้วนลงพุงสำหรับใครที่ต้องการจะลดน้ำหนัก ควรเพิ่มการออกกำลังกายครั้งละ 30 นาที จำนวน 5 ครั้ง/สัปดาห์ รวมถึงการปรับเปลี่ยนพฤติกรรมการบริโภคอาหาร โดยการควบคุมปริมาณอาหารไม่ให้มากเกินไป ลดหวาน มัน เค็ม ในอาหาร ซึ่งเป็นรสชาติที่คนไทยชอบรับประทานขณะที่ การจำกัดปริมาณอาหารเป็นสิ่งสำคัญเพื่อควบคุมพลังงานไม่ให้มากเกินความต้องการของร่างกาย1. รับประทานอาหารตามสัดส่วนแบบง่ายๆ2. รับประทานอาหาร คือ ผัก - แป้ง - โปรตีน หรือ 2 - 1 - 1เทคนิคในการเลือกรับประทานอาหารป้องกันโรคอ้วนลงพุง1. ลดปริมาณข้าวให้น้อยกว่าปกติ2. เนื้อสัตว์ไขมันต่ำ เช่น ปลา หมูไม่ติดมัน ไก่ไม่ติดหนัง เต้าหู้3. เมนูอาหารที่ไม่ใช่ทอด หรือกะทิ4. เพิ่มผักเยอะๆ อิ่มด้วยผัก5. ไข่สามารถรับประทานได้ เปลี่ยนเป็นไข่ต้ม หลีกเลี่ยงไข่ดาว หรือ ไข่เจียว6. ดื่มน้ำเปล่า หลีกเลี่ยงน้ำหวาน หรือน้ำอัดลมหลักการรับประทานอาหาร เพื่อป้องกันและลดไขมันในเลือด1. หลักการรับประทานอาหาร2. เพิ่มการรับประทานอาหารที่มีเส้นใยให้มากขึ้น เช่น ข้าวซ้อมมือ ผัก ผลไม้น้ำตาลน้อย เช่น แอปเปิ้ล ฝรั่ง ชมพู่ เป็นต้น3. ควบคุมน้ำหนักตัวให้อยู่ในเกณฑ์ที่เหมาะสม4. ออกกำลังกายอย่างสม่ำเสมออย่างน้อย 3-5 ครั้ง/สัปดาห์ เป็นระยะเวลาอย่างน้อย 30 นาที/ครั้ง (150 นาที/สัปดาห์)5. งดดื่มชา กาแฟ เครื่องดื่มแอลกอฮอล์ทุกชนิด และงดสูบบุหรี่นอกจากนี้เราควรหลีกเลี่ยง การรับประทานอาหารจานเดียวที่มีพลังงานสูง และเพิ่มการออกกำลังกายอย่างสม่ำเสมอ เพื่อเป็นการป้องกันการเกิดโรคต่างๆ ได้อีกด้วย.ผู้เขียน : กนก โฆษกสุขภาพขอบคุณ :นายแพทย์สมศักดิ์ อรรฆศิลป์ อธิบดีกรมการแพทย์ สถาบันโรคทรวงอกกราฟิก :Jutaphun Sooksamphun
เช็กพฤติกรรม ทำร้ายตัวเองทางอ้อม เสี่ยงเป็น โรคอ้วนลงพุง หลัง โควิด-19 ทำหลายคนน้ำหนักตัวเพิ่มขึ้น พร้อมแนะเทคนิคการเลือกรับประทาน เพื่อเป็นการป้องกัน
โรคอ้วน,special content,อ้วนลงพุง,โรคไขมันอุดตัน,วิธีลดความอ้วน,ลดความอ้วน